ועדת הכלכלה, כנסת 20, פרוטוקול מספר 704, 2018-02-26 10:30

איתן כבל: בוקר טוב.

איתן כבל: אני פותח את ישיבת ועדת הכלכלה.

איתן כבל: על סדר-היום: פרק ה' כולו (תקשורת), מתוך הצעת חוק התכנית הכלכלית (תיקוני חקיקה ליישום המדיניות הכלכלית לשנת התקציב 2019), התשע"ח-2018.

איתן כבל: גברתי מנהלת הוועדה, היועצת המשפטית, היועצות המשפטיות, רשמת פרלמנטרית, אדוני הדובר, אורחים נכבדים.

איתן כבל: היום אנחנו עוסקים בעוד נושא שנוגע לחוק ההסדרים.

איתן כבל: אתמול עסקנו בחוק ה-WFI והיום אנחנו בהצעת חוק התכנית הכלכלית, תיקוני חקיקה ליישום המדיניות הכלכלית לשנת התקציב 2019, התשע"ח-2018.

איתן כבל: ברשותכם, אני רוצה לקבוע את כללי הדיון.

איתן כבל: כמו שאתם יודעים, בוועדת הכלכלה, בוודאי בנושאים בסדר-גודל כזה, אני מבקש מהמשרדים הרלוונטיים להניח את המסד, זאת אומרת, לשים את הרגליים שעליהם מונחת הצעת החוק שמונחת בפנינו.

איתן כבל: אם אינני טועה, יש ארבע או חמש נקודות מרכזיות שהצעת החוק הזאת מבקשת לעסוק בהן.

איתן כבל: אני מבקש להיות ממוקדים, להגיד מה הן הנקודות, מה החשיבות שאתם רואים בקידום העניין הזה.

איתן כבל: אני מדבר גם למשרד האוצר וגם למשרד התקשורת, שבסך הכול הכללי אני מבין שהוא מגיע לכאן מתואם.

איתן כבל: ברוב העניינים והמקרים.

איתן כבל: יתרה מכך.

איתן כבל: ברשות

איתן כבל: כם אני רוצה לומר שארצה לשמוע את ההתייחסויות של הגופים השונים.

איתן כבל: קשה לי להאמין שנגיע היום להקראה, אבל בדיון הבא נעשה הקראה.

איתן כבל: כשנבין במה הדברים אמורים, יהיה לי קל יותר לעשות חבירות בין גורמים שונים כדי לדעת איך אנחנו מקדמים את העניינים השונים.

איתן כבל: גברתי היועצת המשפטית, אני אבקש את התייחסותך.

איתן כבל: ברשותכם, אני רוצה להזכיר שהיתה ועדה שבראשותה עמד חבר הכנסת קיש.

איתן כבל: התקבלו שם החלטות על-ידי הוועדה המשותפת וחלקן או כולן, אינני יודע לנסח את זה בצורה נכונה, יידרשו להיות מפוצלים.

איתן כבל: נרצה לפצל אותם מתוך הצעת החוק המונחת בפנינו.

איתן כבל: כמובן שמי שאמון על העניין הזה, זאת את גברתי, היועצת המשפטית, כמובן בתיאום עם המשרדים הרלוונטיים.

<אתי בנדלר: אדוני, משרד האוצר כבר העביר נוסח מתוקן אחרי תיקון 44 והוא הנוסח שנמצא אצל חברי הכנסת.

איתן כבל: זאת אומרת שאין צורך בפיצול.

איתן כבל: זה פורסם כהצעת חוק מסודרת ואנחנו לא נדרשים לעסוק בעניינים שכבר התקבלו.

<אתי בנדלר: למעט אותם נושאים - - -

איתן כבל: כן.

איתן כבל: ברשותך, רציתי להוסיף את הסייג הנוסף.

איתן כבל: יהיו מספר נושאים שנתבקשנו וסיכמנו להעלות אותם לדיון בוועדה.

איתן כבל: אני רק אזכיר אחד מהם, את העניין של הערוץ האתיופי.

איתן כבל: התקבלה כאן החלטה ויצאה הודעה וזימון לבעלים של הערוץ.

איתן כבל: אני לא רוצה להיכנס עכשיו לשאלה אם קיבל או לא קיבל.

איתן כבל: אנחנו כמובן נקיים את הדיון בנושא ונקבל את ההחלטות כנדרש.

איתן כבל: יש עוד כמה נקודות - - -

<לאה ורון: בכל מקרה, נציגי הערוץ בשפה האתיופית הוזמנו בשורה שלמה של מיילים.

איתן כבל: חשוב להבהיר שהנהלת הוועדה ומנהלת הוועדה גם הודיעה לפרוטוקול בזמנו שהם זומנו.

איתן כבל: לא רק שהם זומנו אלא ניסו ליצור איתם קשר והצליחו בסוף.

איתן כבל: ברשותכם, נפתח את הדיון.

איתן כבל: מי מציג?

איתן כבל: האוצר?

איתן כבל: משרד התקשורת?

<שירה גרינברג: האוצר, אבל גם התקשורת כמובן.

איתן כבל: ברשותכם, אני מבקש שלא תהיה חפירה, אלא לשים את הדברים החשובים.

<שירה גרינברג: אנחנו לא מהיום פה.

<שירה גרינברג: (מוצגת מצגת)

איתן כבל: בבקשה, גברתי.

<שירה גרינברג: כפי שכבוד היושב ראש אמר, אנחנו עוסקים ברפורמה שכבר דנו בחלקה והחלקים בהם דנו ירדו.

<שירה גרינברג: הרפורמה עוסקת בכל ההסדרה של שוק ההסדרים, שזה הגברת התחרות בשוק השידורים.

<שירה גרינברג: אני לא אתעכב על זה.

<שירה גרינברג: אני חושבת שכל מי שיושב כאן בוועדה מכיר את תמונת המצב.

<שירה גרינברג: בשביל חברי הכנסת רצינו לעשות איזו סקירה.

<שירה גרינברג: יש את מועצת הכבלים והלוויין והרשות השנייה לטלוויזיה ורדיו.

<שירה גרינברג: תחת מועצת הכבלים והלוויין מדובר ברגולציה שחלה על פלטפורמות רב ערוציות והערוצים העצמאיים.

איתן כבל: בואי תתקדמי.

איתן כבל: אם יש פה מישהו שלא יודע את זה, שייצא מהחדר.

איתן כבל: בואי נתקדם, חבל על השקף.

<שירה גרינברג: הרשות השנייה, כמו שאמרנו, מסחריים, תחנות רדיו וערוצים ייעודיים.

<שירה גרינברג: קצת מבחינת נתוני ההכנסות: ההכנסות זה כ-3.7 מיליארד שקלים בשוק הטלוויזיה הרב ערוצית והפרסומות בטלוויזיה בשנת 2016 כ-1.4 מיליארד שקלים.

<שירה גרינברג: כמובן, כולל תאגיד, כולל דברים נוספים.

<שירה גרינברג: על הטלוויזיה הרב ערוצית מבחינת נתוני השוק כפי שהם היום, אנחנו מדברים על הוט ששולטת ב-51% מהמנויים בשוק, יס ששולטת ב-38%, סלקום ב-10% ופרטנר ב-2%.

<שירה גרינברג: כמובן שאלה הנתונים לגבי מספר המנויים.

<שירה גרינברג: נתוני ההכנסות נראים קצת שונה.

<שירה גרינברג: סלקום באזור ה-2%-3% מהשוק.

<שירה גרינברג: לכן, כמובן, יש כאן הבדל אם מדברים על מנויים, משקי בית לעומת הכנסות.

<שירה גרינברג: כמובן שיש מוצרים משלימים כמו נטפליקס ואחרים שלא נמצאים כאן, כי כרגע אנחנו מתייחסים אליהם כמוצרים משלימים לפלטפורמות.

איתן כבל: יש סיבה שזה מהווה 1?

<שירה גרינברג: זה כנראה עיגולים.

איתן כבל: העיקר שאתם יודעים את זה.

<שירה גרינברג: כן, כן.

<שירה גרינברג: מבחינת מטרות הרפורמה, אנחנו מדברים על עידוד התחרות והפחתת הנטל הרגולטורי.

<שירה גרינברג: אנחנו מעוניינים להפחית את הנטל העודף.

<שירה גרינברג: אנחנו נציג דוגמאות לגבי הנושא הזה.

<שירה גרינברג: רוצים להתאים את הרגולציה לעולם התחרותי שבו אנחנו נמצאים כיום.

<שירה גרינברג: צמצום הרגולציה העודפת בעצם תאפשר לשחקנים השונים שתיארנו בשקפים הקודמים גם לשפר את השירות, לקדם את התחרות ועל-ידי זה להוזיל בסופו של דבר את השירות ואת האיכות הניתנים לצרכן.

<שירה גרינברג: אני אתן לרעיה לפרט לגבי הדוגמאות ואפשרויות החקיקה.

<רעיה עדני: אני מאגף התקציבים, משרד האוצר.

<רעיה עדני: הרגולציה הקיימת לא זרה לרוב האנשים בשולחן.

<רעיה עדני: היום יש רגולציה מאוד הדוקה על התוכן שמשודר בפלטפורמות.

<רעיה עדני: למשל, כל חבילה שמוצעת לצרכן וכל מבצע שמוצע לצרכן היום עובר אישור של המועצה לכבלים ולוויין.

<רעיה עדני: כל ערוץ שיורד או עולה מכל חבילה או מהפלטפורמה נדרש אישור לגביו ומתקיים דין ודברים מול הרגולטור, האם יש ערוץ תחליפי או אין ערוץ תחליפי.

<רעיה עדני: הסוגות והז'אנרים שמפוקחים על-ידי המועצה מתוארים בצורה מאוד דקדקנית ברמת הדקות.

<רעיה עדני: דרמה היא 22 דקות, דרמה קצרה היא 45 דקות, יש בין 2 ל-6 פרקים, מעל 10 פרקים.

<רעיה עדני: דוקו מורכב 48 דקות.

<קריאה: זה פשוט לא נכון.

<קריאה: תזרקו לפח.

<קריאה: זה פשוט לא נכון, הדברים שנאמרו ממש לא נכונים.

<קריאה: תזרקו את הכול לאותו פח ואז יהיה פח אשפה גם.

<רעיה עדני: שוב, אני מתארת את המצב הקיים היום.

<רעיה עדני: חוץ מזה יש מערכת הסדרה מאוד מאוד נרחבת.

<רעיה עדני: אנחנו חושבים שמערכת ההסדרה הזאת לא מתאימה לעולם תחרותי שבו נדרשת גמישות של השחקנים בהצעה שלהם, בגיוון של ההצעה של החבילות שלהם לצרכנים.

<רעיה עדני: בשל כך אנחנו מביאים את תיקון החוק.

<רעיה עדני: עיקר החקיקה עוסק בשלושה מישורים.

<רעיה עדני: המישור הראשון הוא עידוד התחרות.

<רעיה עדני: זה באמת הפירוק של הרגולציה ההדוקה על כל ההצעות לצרכן ואפשרות לגיוון המוצרים שמוצעים.

<רעיה עדני: במסגרתה, אנחנו מאמינים שיוצעו חבילות זולות יותר ומותאמות יותר לסוגים שונים של צרכנים.

<רעיה עדני: במסגרת הדבר הזה יהיה גם צמצום של הסבסוד הצולב בין הצרכנים.

<רעיה עדני: היום, למשל, צרכן שלא חפץ בילדים וספורט, עדיין מחויב לקבל אותם כחלק מהחבילה הבסיסית שלו.

<רעיה עדני: הוא משלם את העלות של הדבר הזה על אף שהוא לא צופה ולא נהנה מהדברים האלה.

<רעיה עדני: ההתאמה של רגולציה לעולם תחרותי שבו הלקוח קובע ואם הלקוח לא מרוצה הוא עובר ויש לו אלטרנטיבות בעולם הזה.

<רעיה עדני: לכן אנחנו מאמינים שצריך לצמצם את המעורבות של הרגולטור בתוכן המשודר.

<רעיה עדני: חוץ מזה, לצמצם את המעורבות של הרגולטור בתוכן של פרסומות.

<רעיה עדני: יו"ר הוועדה הזכיר את מה שנעשה כבר בוועדה המשותפת.

<רעיה עדני: אין שום סיבה שבעולם שבו הרשות השנייה לא מפקחת על שום תוכן משודר בעולם התכניות, היא תפקח על התוכן המשודר בעולם הפרסומות.

<רעיה עדני: כמובן, כאשר זה לא נוגע בהגנה על ילדים ובסוגיות של אתיקה אלא סתם תוכן כללי.

<רעיה עדני: חוץ מזה, מיקוד של הפיקוח הרגולטורי בתחומים שיש בהם אינטרס ציבורי מובהק, כמו אתיקה, הגנה על קטינים והנגשה לבעלי מוגבלויות, שידורים אסורים ומניעה של ההופעה שלהם על המסך, עידוד התחרות והסרת חסמי מעבר וכניסה של שחקנים ושל צרכנים בין הפלטפורמות השונות.

<רעיה עדני: בכל מקרה, חשוב לנו לציין שאנחנו מותירים את ההסדרה של המועצה בתחום שנקרא אירועי ספורט מוכרזים.

<רעיה עדני: אנחנו מאמינים שהתוצאה של הרפורמה תהיה הוזלה של חבילות השידורים לציבור, עידוד של התחרות בין השחקנים השונים וצמצום של הרגולציה בשוק השידורים שאינה נדרשת כיום.

איתן כבל: תודה רבה לכם.

איתן כבל: חברים, לא להיות מודאגים.

איתן כבל: ברשותכם, אני רוצה לומר את הדבר הבא: מבחינתי יש כאן כמה נקודות.

איתן כבל: אחת הנקודות המרכזיות, שהיא באמת חצי כוח.

איתן כבל: אני רוצה שתבינו, העניין שאני הולך להגיד אותו זה העניין של החבילות של הכבלים והלוויין.

איתן כבל: הרפורמה שמובאת כאן היא חצי כוח לגמרי, לפחות מנקודת המבט שלי כצרכן.

איתן כבל: אני מברך על זה שזה מובא, אבל אנחנו נצטרך להתייחס.

איתן כבל: כשישבנו בינינו דיברנו על העניין הזה, שלא נמצא את עצמנו רק מחליפים שכבר לא אוהבים אותו בשם אחר שלא נאהב אותו.

איתן כבל: זאת אחת הנקודות המרכזיות של חבילת הבסיס, שאנחנו מכירים.

איתן כבל: זה אחד הבלופים הכי גדולים.

איתן כבל: מי שמכיר אותי כאן בוועדה במשך כל השנים, יודע שאני מדבר בתוקף נגד אחת ההמצאות הכי רעות ואנטי תחרותיות שפגעו בצרכנים וצריך להעלים אותם מהעולם.

איתן כבל: רק שלא נעלים עניין אחד ומצד שני, נגדל לנו איזה צמח קטן שיגדל לנו למשהו שהוא עוולה עוד יותר גדולה.

איתן כבל: ברשותכם, נקדם את העניין.

איתן כבל: יש כאן כמה גורמים שהשקפים שהוצגו כאן על-ידי משרד האוצר ואגף התקציבים נוגע אליהם.

איתן כבל: אני מניח שיש כאן רצון להתייחס לעניינים האלה.

איתן כבל: אני אאפשר לכולכם, רק קחו בחשבון שהדיון הזה מסתיים בחמש דקות ל-12.

<יונתן ביסקי: אני מנהל תחום בכיר במועצת הכבלים והלוויין.

<יונתן ביסקי: בוקר טוב, תודה ליושב הראש.

<יונתן ביסקי: לפני שאנחנו מתחילים בכלל להיכנס לנושאים שעומדים על הפרק צריך לדייק כמה מהנחות היסוד שהוצגו פה, שחלקן לא מדויקות.

<יונתן ביסקי: קודם כל, עניין אישורי הערוצים של המועצה – מאוד לא מדויק.

<יונתן ביסקי: המועצה מאשרת העלאה והורדה של ערוצים רק במקרה של ערוצים בחבילת היסוד, בחבילת הבסיס בערוצי חדשות.

<יונתן ביסקי: כל השאר זה אישורים בדיעבד או אישורים דרך היו"ר.

איתן כבל: חברים, בואו לא נהפוך את זה לדיון במועצה.

איתן כבל: אל תתחילו לנהל ביניכם את השיח.

<יונתן ביסקי: ערוצי יסוד, בסיס וחדשות.

<יונתן ביסקי: זה מה שהמועצה מאשרת וכל השאר לא.

<יונתן ביסקי: המועצה לא נכנסת להגדרות דקדקניות שהיו פעם.

<יונתן ביסקי: נכון שזה היה פעם, היום זה לא קיים.

<יונתן ביסקי: הדברים שהוצגו לא נכונים.

<יונתן ביסקי: אין דרמה מורכבת – בוטל.

<יונתן ביסקי: אין סרטי טלוויזיה – בוטל.

<יונתן ביסקי: יש שלוש הגדרות גדולות מ-22 דקות לפרק ומעל זה חופש מוחלט לחברות.

<יונתן ביסקי: הדברים שהוצגו פה כבר לא מעודכנים לשנים האחרונות.

<יונתן ביסקי: אין מעורבות רגולטורית בתוכן שמדובר.

<יונתן ביסקי: בשלוש השנים האחרונות, לפחות מאז שהיושבת ראש שיושבת למיני נכנסה לתפקיד, היתה מעורבות של המועצה בתוכן פעם אחת.

<יונתן ביסקי: זה לא מעורבות של הרגולטור בתוכן, זה פשוט לא נכון.

<יונתן ביסקי: הוצגה כאן מעורבות של פרסומות.

<יונתן ביסקי: אני מניח שהדברים היו לרשות השנייה, אבל כמובן שלנו אין שום מעורבות בפרסומות כי אין פרסומות בכבלים ובלוויין.

איתן כבל: למה אין פרסומות?

<יונתן ביסקי: יש פרסומות בערוצים הייעודיים שכידוע עוברים לרגולטור אחר.

איתן כבל: עזוב עכשיו מה עוברים, אבל עד עכשיו היה.

<יונתן ביסקי: אין פיקוח על פרסומות.

<רעיה עדני: זה לא הוצג בהקשר של המועצה.

<יונתן ביסקי: זה לא הובן, אז סייגתי.

איתן כבל: אני מבקש שתאמר את אותן נקודות שלדעתך אינן מתקיימות.

איתן כבל: אני רוצה גם להבין מאיזו סיבה אינן מתקיימות.

איתן כבל: האם זה כי החוק שונה?

איתן כבל: היום יש מועצה כזאת ומחר תהיה מועצה אחרת.

איתן כבל: אנחנו לא רוצים להתערב.

איתן כבל: אני רוצה לדעת שמה שיתקבל עכשיו, לא כל שני וחמישי תבוא מועצה אחרת ותשנה.

איתן כבל: אני מבקש שתכתוב לי את מה שאמרת בעמוד אחד.

איתן כבל: נקודה שנייה שאני מבקש את ההתייחסות שלכם.

איתן כבל: בכל זאת, הרפורמה המרכזית שמונחת בפנינו נוגעת לכבלים ולוויין.

איתן כבל: מה עמדתכם בכל התהליך הזה?

<יונתן ביסקי: כרגע רק רציתי לדייק את הנחות היסוד שלא היו מדויקות.

איתן כבל: אני רוצה להבין.

איתן כבל: אני נותן לכם הזדמנות לדבר על הנושא מעל.

איתן כבל: אחר-כך ניכנס וניתן לכל אחד ואחת להתייחס.

איתן כבל: האם יש לכם התייחסות למה שהוצג כאן ברמת המקרו?

<יונתן ביסקי: במקרו, הדבר הבולט ביותר שחסר כאן זה הסדרה של המשדרים החדשים על לגבי האינטרנט.

<יונתן ביסקי: זה ממש צורם - - -

איתן כבל: ברשותך, אני כבר רוצה להבהיר את הדבר הבא.

איתן כבל: אני בעד ההסדרה של העניין.

איתן כבל: עסקנו בעניין הזה כשדיברנו על פייסבוק, גוגל וכל נושא שמצריך הסדרה שלמה, בוודאי בעידן הזה.

<אסף אמיר: זה ממש לא אותו דבר.

איתן כבל: אני מדבר על מה שכבר דיברנו.

איתן כבל: עסקנו בעניין הזה של הסדרה בכלל.

איתן כבל: אני יודע על מה אדוני מדבר.

איתן כבל: אני גם ארצה אחר-כך התייחסות בנושאים נוספים.

איתן כבל: אנא, תן לי, רק התחלנו.

איתן כבל: בכל מקרה, זה לא יעלה.

איתן כבל: זה גדול מידי, כבד מידי, מכדי שנעסוק בו ביום וחצי בדיוני ההסדרים.

איתן כבל: אני כן מתכוון להוציא בקשה ותביעה למשרד התקשורת בראש ובראשונה להניח בפנינו בקשה להסדרה.

איתן כבל: אני מקווה שמשרד התקשורת כבר על זה והוא כבר עוסק בזה.

איתן כבל: אם יתאפשר להביא לדיון אחרי חול המועד ואחרי יום העצמאות כשחוזרים מהפגרה, אנחנו נשמח.

איתן כבל: יריב הורביץ, בבקשה.

<יריב הורוביץ: אני מייצג את הבימאים.

<יריב הורוביץ: ברשותכם, אני רוצה להציג משהו ב-20 שניות.

<יריב הורוביץ: היתה לי פגישה בשבוע שעבר עם 40 בימאים שמייצגים 100% מהיצירה המקורית בישראל.

<יריב הורוביץ: מבחינתנו אפשר לסגור את העסק.

<יריב הורוביץ: אנחנו לא מצליחים להתפרנס, זה לא מעניין אותנו יותר.

<יריב הורוביץ: אני מייצג 40 בימאים שעומדים מאחורי ה-5 מיליארד שקלים האלה ואנחנו לא מצליחים להתפרנס, נקודה.

איתן כבל: תסביר.

<יריב הורוביץ: אני אסביר.

<יריב הורוביץ: אנחנו נגיע לאותו מקום כמו האחים שלנו בדורות הקודמים, ללא פנסיות, ללא בתים, ללא כלום, אפס.

<יריב הורוביץ: אני לא יודע מה זה הסכומים האדירים האלה פה.

<יריב הורוביץ: הבימאים שעושים דרמות, דוקומנטרי, סדרות, ריאלטי, זה לא משנה.

<יריב הורוביץ: ממילא אנחנו לא חיים, אז מה זה מעניין אותנו כל השוק הזה?

<יריב הורוביץ: אני מדבר פה לכולם, לכל הנציגים, יס, הוט, רשת, קשת, 10.

<יריב הורוביץ: מדברים פה על כסף גדול, על פרסום, על מיליארדים.

<יריב הורוביץ: זה לא מחלחל אלינו לעובדים, זה לא מעניין אותנו.

איתן כבל: יריב, אני רוצה עוד יותר לחדד את זה.

איתן כבל: בהקשר של הצעת החוק המונחת כאן בפנינו - - -

<יריב הורוביץ: אתה יודע שאני פעיל בתוך התחום של רגולציה וכספים כבר שנים.

איתן כבל: מה הצעת החוק הזאת עושה לאנשים שאתה מייצג, לאנשים שאסף ואיתמר מייצגים?

<יריב הורוביץ: דבר ראשון, כמובן שיש בה עוד קיטון בכספים שיעברו להפקות מקור, אנחנו יודעים.

<רעיה עדני: זה לא נכון.

<רעיה עדני: זאת תחושה, זה לא מדויק בכלל.

<יריב הורוביץ: תנו לו לדבר.

איתן כבל: אני רוצה לומר.

איתן כבל: אחד הדברים ששמתי כתנאי למשרד האוצר ולמשרד התקשורת, שלא תהיה שום פגיעה ביוצרים, הם כבר נפגעו מספיק.

<יריב הורוביץ: גם אם אין פגיעה זה לא מעניין.

<יריב הורוביץ: עם כל הדאווין של הטלוויזיה בישראל, הבמאים לא מצליחים להתפרנס.

<יריב הורוביץ: אנשים שעושים את שיא הרייטינג.

<יריב הורוביץ: אני השנה עשיתי את הסדרה עם הכי הרבה רייטינג, קוראים לה "נעלמים".

<יריב הורוביץ: אין יותר רייטינג מ"נעלמים", נכון?

<יריב הורוביץ: אין פרנסה שם.

<יריב הורוביץ: חבר'ה, זה לא מעניין.

<יריב הורוביץ: הלכנו לפילבר ודיברנו ודיברנו.

<קריאה: תגיד מה מעניין.

<יריב הורוביץ: אני אגיד מה מעניין.

<יריב הורוביץ: מעניין הגניבות באינטרנט.

<יריב הורוביץ: מעניין הזכויות.

<יריב הורוביץ: מעניין שיתנו לנו להתאגד ולעשות מחירון ולא נותנים לנו.

<יריב הורוביץ: היינו אצל פילבר.

<יריב הורוביץ: כל הסיפור הזה עם פילבר צריך לפסול אותו על הסף.

<יריב הורוביץ: אני לא יודע מה האינטרסים של הבן אדם הזה, כמובן שלא האינטרסים של האנשים שעובדים.

<יריב הורוביץ: זה נמאס.

<יריב הורוביץ: אני מבין את הדיונים האלה.

<יריב הורוביץ: אני עולה לפה שנים.

רועי פולקמן: יריב, ברשותך שאלה כי אתה אומר דברים מאוד נרגשים.

רועי פולקמן: אתה יכול להיות ספציפי למה לא מתפרנסים?

רועי פולקמן: זה בגלל פירטיות?

רועי פולקמן: שכר לא הוגן בתעשייה?

רועי פולקמן: אתה מדבר מאוד גבוה ואנחנו רוצים להבין תכלס למה אתה לא מתפרנס.

רועי פולקמן: אתה עושה סדרה מצליחה, למה אתה לא יוצא מזה באופן מכובד?

איתן כבל: אני מבין את אשר מעיק עליך, את הכאב.

<יריב הורוביץ: זה לא עלי.

<יריב הורוביץ: זה 40 איש שעושים את כל הטלוויזיה ולא יכולים לשים את הילד בגן.

איתן כבל: יריב הורוביץ, אנחנו כבר פה.

<יריב הורוביץ: 40 עובדים, בדקנו את זה.

איתן כבל: אל תנהלו את הדיון ביניכם.

איתן כבל: אני אאפשר לך להציג ממה אתם נפגעים.

איתן כבל: אני אאפשר לאסף לשים את האצבע מצידו ולאיתמר מצידו.

<יריב הורוביץ: אני אסביר בקצרה.

<יריב הורוביץ: יכול להיות שיש כספים.

<יריב הורוביץ: היתה ועדת אייל שדיברה על נאותות וכן הלאה שנזרקה לפח ועל זכויות.

<יריב הורוביץ: היום המצב הוא כזה.

<יריב הורוביץ: יש כספים, עושים כמה שיותר סדרות, מקבצים את התקציבים כך שבסוף לאנשים שבאמת עובדים שם אין פרנסה.

<יריב הורוביץ: אסור לנו להתאגד.

<יריב הורוביץ: לכולם מותר הכול ולנו אסור להתאגד, אסור לנו לעשות מחירון.

<יריב הורוביץ: מורידים אותנו לזנות כי אין לנו עבודה.

<יריב הורוביץ: מדברים פה על מיליארדים.

<יריב הורוביץ: אני לא יודע מה לעשות.

<יריב הורוביץ: עברנו את ועדת אייל, ניסינו לדבר עם פילבר על הבעיות האלה.

<יריב הורוביץ: זה בכלל לא מעניין אותם.

רועי פולקמן: אבל עזוב את זה עכשיו, אתה פה בוועדת הכלכלה של הכנסת.

<יריב הורוביץ: אני מתעסק בענייני כלכלה.

<יריב הורוביץ: אתם שולחים אנשים לחיות ללא פנסיות.

רועי פולקמן: אתה בימאי מוערך, אתה בא לגוף השידור.

רועי פולקמן: אתה אומר לו שזה התעריף.

רועי פולקמן: מה הוא יענה לך?

רועי פולקמן: אני לא לוקח, אני לוקח עובד זר, אני לוקח עובד סיני?

רועי פולקמן: למה השוק לא עובד?

רועי פולקמן: למה אתה לא אומר שזה התעריף שלך.

<יריב הורוביץ: אין תעריף, אסור לי לעשות תעריף.

<יריב הורוביץ: הממונה אסר עלי לעשות תעריף.

רועי פולקמן: אתה לא מנהל משא ומתן על חוזה.

<יריב הורוביץ: אין תעריף, אין חוזה, אסור לי להתאגד.

רועי פולקמן: אתה עובד בלי חוזה?

<יריב הורוביץ: יש לי חוזה שאני עושה.

<יריב הורוביץ: אסור לי לעשות חוזה לבימאים, אסור לי תעריף.

רועי פולקמן: אתה לא עובד עם חוזה?

<יריב הורוביץ: יש לי חוזה.

<יריב הורוביץ: זה לא מול הערוצים, זה מול המפיקים.

איתן כבל: זה קצת יותר מורכב.

<יריב הורוביץ: כשישבנו אצל פילבר ודיברנו על פתרונות - - -

<אסף אמיר: יריב, תן לנו להמשיך אחד את השני.

<יריב הורוביץ: אני חושב שאחרי כל מה שקרה פה עם פילבר צריך לפסול את כל המסקנות של האיש הזה.

<יריב הורוביץ: לפסול אותן.

<יריב הורוביץ: זה לא יכול להיות שאני מדבר איתו על זה שאני יושב בבית ולא יודע מאיפה אני מגרד שלושה שקלים ואני רואה באינטרנט שגונבים ממני מפה ועד הודעה חדש והוא מתעלם ממני כי אנחנו יודעים בשביל מי הוא עובד.

<יריב הורוביץ: אנחנו יודעים שהוא עובד בשביל בזק ובשביל האינטרנט שלהם.

<יריב הורוביץ: אני יושב ואני לא יודע מאיפה אני מגרד את הכסף לגן של החודש הבא.

<יריב הורוביץ: זה לא יתכן יותר כל ההפקרות הזאת.

<יריב הורוביץ: אנחנו רוצים לחיות.

<יריב הורוביץ: יש פה שוק עם מיליארדי שקלים.

<יריב הורוביץ: אנחנו רוצים שהוא יחלחל למטה לאנשים שעובדים בו.

<יריב הורוביץ: אנחנו רוצים שלאנשים האלה יהיה אכפת מאיתנו ושלא יהיה אכפת רק מאדם שעושה עסקים.

<יריב הורוביץ: אנחנו רוצים לפסול את כל המסקנות של הוועדה הזאת ושיישב מולנו סוף סוף מישהו שאכפת לו מהאזרחים שצריכים לחיות.

איתן כבל: אסף ואחריו איתמר.

<אסף אמיר: קודם כל, אני מזדהה.

<אסף אמיר: אני לא חושב שיש 40 בימאים.

<יריב הורוביץ: 40 עובדים, בדקתי.

<אסף אמיר: יש לא רק בימאים, יש תסריטאים, יש שחקנים, יש טכנאים.

<יריב הורוביץ: להם מותר להתאגד.

<אסף אמיר: שנייה רגע.

<אסף אמיר: יש סוג שלם.

<אסף אמיר: מדינת ישראל הקימה שתי ועדות, ועדת שכטר וועדת אייל.

<אסף אמיר: אחרי שמדינת ישראל השקיעה אלפי שעות, אנשים וכסף, זרקה בעצם את המסקנות האלה לפח.

<אסף אמיר: במקום זה, הקימו ועדה משותפת.

<אסף אמיר: במשך שבוע הביאו פה חוקים מכל הבא ליד.

<אסף אמיר: אתה היום מתחיל ואומר שסלקום ופרטנר זה גדול על ההסדרים.

<אסף אמיר: אם סלקום ופרטנר - - -

איתן כבל: לא אמרתי שזה גדול.

איתן כבל: אתה מפרשן אותי בחיי.

<אסף אמיר: לא, זה גדול ליומיים האלה.

איתן כבל: לא אמרתי דבר כזה.

<אסף אמיר: כמה נקודות.

<אסף אמיר: קודם כל, אני חושב שהדבר המרכזי שקשור מבחינתי למפיקים, לבימאים, לתסריטאים בעיקר זאת ועדת אייל.

<אסף אמיר: המסקנות שלה היו ברורות.

<אסף אמיר: היה ברור שלא יכול להיות שיס והוט, שלא לדבר על קשת ורשת, יחזיקו בכל הזכויות לאין סוף שנים.

<אסף אמיר: זה היה ברור.

<אסף אמיר: מה עשו?

<אסף אמיר: לקו וזרקו את זה.

<אסף אמיר: למה זרקו את זה?

<אסף אמיר: אין לנו את הכוח הפוליטי.

<אסף אמיר: אנחנו רצינו וביקשנו.

<אסף אמיר: מישהו נפגש איתנו לפני הוועדה הזאת?

<קריאה: אסף, תדייק.

איתן כבל: שנייה.

איתן כבל: אני מודיע לכם את הדבר הבא.

איתן כבל: פה זאת לא הוועדה המשותפת.

איתן כבל: אתם מכירים אותי ואני מכיר אתכם אחד אחד.

איתן כבל: עדיף כבר לקיים את הדיון בתוך כוורת דבורים.

איתן כבל: אני מבקש מכם, לא מכובד.

איתן כבל: דנה, לא הפרעתי לך בדבר החשוב הוא שניהלתם.

איתן כבל: בבקשה.

<אסף אמיר: כל הניסיונות שלנו להבין מה קרה לוועדת אייל, היו בין אין מספיק מקום בחוק, נגמר הדיו, מישהו לחץ.

<אסף אמיר: אני לא יודע איך כל הדבר הזה נעלם.

<אסף אמיר: זה דבר מהותי.

<אסף אמיר: אתם הקמתם ועדה במדינת ישראל כדי לתת איזה עתיד, איזה אופק.

<אסף אמיר: אני זוכר את אבי ניר ואת צנגן ואת כולם מדברים על אופק, איזשהו אופק לבימאים ולתסריטאים.

<אסף אמיר: אנשים עושים דברים ואין להם בהם זכויות.

<אסף אמיר: למה?

<אסף אמיר: אני באמת שואל.

<אסף אמיר: אני מבקש בהמשך אולי לברר מה קרה לוועדת אייל?

<אסף אמיר: איך זה יכול להיות?

<אסף אמיר: ועדת אייל לא אמרה שכל הזכויות אצלנו.

<אסף אמיר: היא אמרה שאנחנו מתחלקים 50-50 עם הגדולים.

<אסף אמיר: הגדולים אמרו מה פתאום 50-50, מי אתם בכלל?

<אסף אמיר: זה כנסת ישראל.

<אסף אמיר: אלוהים אדירים, זה לא רק אינטרסים.

<אסף אמיר: יש גם אזרחים.

<אסף אמיר: זה לא רק פגיעה ביוצרים, זאת פגיעה ביצירה.

<אסף אמיר: עכשיו אני רוצה לעבור לנושא שהיום הולכים לדון בו.

<אסף אמיר: קודם כל, מה שהציגו משרדי הממשלה, שלזכותם ייאמר שהם נפגשו איתנו, גם האוצר וגם התקשורת.

<אסף אמיר: שר התקשורת לצערנו לא מצא את הזמן לפגוש אותנו.

<אסף אמיר: מעניין אותי אם הוא פגש את שאר השחקנים סביב השולחן הזה.

<אסף אמיר: אבל יש את העניין הזה - - - איתמר, הוא זימן אותנו ברגע האחרון וביטל ברגע הלפני אחרון.

<איתמר אביטן: מה אתה חשוב בכלל?

<איתמר אביטן: אתה חשוב בכלל?

<איתמר אביטן: אנחנו חשובים?

<איתמר אביטן: למה שר התקשורת נפגש עם קשת ועם רשת, עם הוט ועם כולם ואיתנו לא ייפגש?

<אסף אמיר: זה לא משהו נגד הרשות השנייה אבל מועצת הכבלים והלוויין לאורך השנים אנחנו יודעים שהיתה לנו כתובת מסוימת בתוך משרד התקשורת.

<אסף אמיר: היתה כתובת מסוימת, כי בכל זאת היו צריכים לתת דוחות כל שנה כי יש כל מיני מחויבויות שהם צריכים לקיים.

<אסף אמיר: לאורך השנים כל שנה יצאה חוברת בזמן.

<אסף אמיר: אגב, ברור לכולם, זה לא מנע מהוט ומיס להרוויח כסף.

<אסף אמיר: זה אולי הקשה קצת אבל זה לא מנע מהם להיות מאוד רווחיים.

<אסף אמיר: היום באים ואומרים לנו, תשמעו, את אותו סכום שקיבלתם תקבלו, אבל אנחנו נבטל את כל התת ז'אנרים.

<אסף אמיר: אני שואל.

<אסף אמיר: אני שומע פה בכנסת כל השנים על גיוון, על ריבוי דעות.

<אסף אמיר: מה בעצם אתם עושים?

<אסף אמיר: הרי ממילא יש פה דואופול אז מה בעצם אתם עושים?

<אסף אמיר: אתם אומרים להם: חבר'ה, אתם אפילו לא צריכים תת ז'אנרים, גם את זה נבטל.

<אסף אמיר: אתם תהיו דואופול ואתם תוכלו לעשות בתוך הז'אנר העליון הכול אותו דבר בעצם.

<אסף אמיר: אתם מבטלים אפילו את התתי ז'אנרים ובעצם אתם פוגעים בשיח.

<אסף אמיר: אני לא אומר שלא יעשו סרטים דוקומנטריים.

<אסף אמיר: הם עושים ואני עובד ומתפרנס - - -

<מיכל רפאלי כדורי: לא אמרנו שאנחנו מתנגדים שייכתב דרמה ודוקומנטרי.

<מיכל רפאלי כדורי: ממש לא התנגדנו.

<מיכל רפאלי כדורי: זה גם כתוב.

<אסף אמיר: מה כתוב?

<מיכל רפאלי כדורי: דוקומנטרי ודרמה.

<אסף אמיר: דוקומנטרי זה דבר שיכול להיות.

<אסף אמיר: זה יכול להיות מכל דבר.

<אסף אמיר: יש פה יועצים משפטיים, אי-אפשר להגדיר.

<אסף אמיר: יודעים מה זה - - -

איתן כבל: כשנגיע לזה, אני אאפשר לאסף לחדד את העניין.

<אסף אמיר: נגיד שיש 100 מיליון.

<אסף אמיר: תעשו את הכול, בסוף תראו לנו חשבונית על 100 מיליון.

<אסף אמיר: זה מה שאומרים, במקום מה שהיה.

<אסף אמיר: למה?

<אסף אמיר: בעצם העסק הזה עבד.

<אסף אמיר: הוט, יס, קשת, רשת, עשר, הובילו יחד איתנו את הטלוויזיה למקומות טובים.

<אסף אמיר: למה אתם מתקנים את זה אם זה לא שבור?

<אסף אמיר: חוץ מאינטרסים זרים, כוחות שפועלים מאחורי הקלעים, דילים שנעשים.

<אסף אמיר: זאת הסיבה היחידה.

<אסף אמיר: אין פה שום דבר שפועל לטובת אזרח צורך טלוויזיה אחד בישראל.

<אסף אמיר: דבר אחרון.

<אסף אמיר: אין פרסומות בכבלים?

<אסף אמיר: אין פרסומות בכבלים?

<אסף אמיר: אני רואה ערוץ הספורט, זה חסויות?

<אסף אמיר: אלה פרסומות מהתחלה ועד הסוף.

איתן כבל: חסויות משודרגות.

<אסף אמיר: די, באמת די.

איתן כבל: אתה צודק.

<אסף אמיר: אני משלם כל-כך הרבה כסף.

<אסף אמיר: למה אני רואה פרסומות כל הזמן.

<אסף אמיר: למי יש כוח סביב השולחן הזה, כנראה שהוא לא כאן היום - - -

<יוליה שמאלוב ברקוביץ: 80 מיליון שקל שנלקחו - - -

<אסף אמיר: זה אומר שאל תגעו בפרסומות שלי.

<אסף אמיר: הוא אומר לכם, גם לנו, גם להם, גם לפוליטיקאים ואנחנו לא נוגעים בפרסומות שלו.

<אסף אמיר: למה?

<אסף אמיר: כי יש לו עיתון?

<אסף אמיר: באמת?

איתן כבל: איתמר ואחריו מיכל גרוס.

<איתמר אביטן: אני חייב להגיד ששוב פעם אנחנו מגיעים לכנסת ולצערנו רואים מה הכיוון.

<איתמר אביטן: ימים קשים עוברים על שוק התקשורת ואנחנו מבינים מה היו האינטרסים של משרד התקשורת בשנים האחרונות.

<איתמר אביטן: כנראה זה ממשיך הרצון אך ורק להכניס עזרה לתאגידים ולטייקונים.

<איתמר אביטן: אנחנו רואים המשך גריסה של העובדים ושל העובדים.

<איתמר אביטן: מדברים על הציבור.

<איתמר אביטן: מי זה הציבור?

<איתמר אביטן: מי זה הציבור?

<איתמר אביטן: אני עובד, הוא עובד, כולנו עובדים.

<איתמר אביטן: אז המכירה פה, לא להעלות לדוגמה את הנושא של סלקום ופרטנר, שזאת הרפורמה, כי זה פוגע בציבור וזה פוגע בעובדים ולבוא ולהגיד שרוצים להוריד רגולציה – להכניס את זה גם להסדרים כי זה בהול.

<איתמר אביטן: זאת עזרה לטייקונים, זאת עזרה לתאגידים, עזרה שממשיכה.

<איתמר אביטן: זה שהמנכ"ל מושעה זה עדיין לא אומר שהוא לא השפיע או משפיע עד היום, אפילו בתא מעצרו.

איתן כבל: איתמר, אני עכשיו מדבר.

<קריאה: אדוני היושב ראש.

<קריאה: אני יושב בשקט חמש דקות.

<קריאה: אני חייב להגיב - - -

איתן כבל: אני אאפשר לך.

איתן כבל: איתמר, אני מאפשר לך להיות אקסטרים אבל איך אומרים?

איתן כבל: לא בלי מצנח.

<איתמר אביטן: לא, לא, לא.

<איתמר אביטן: יושב פה אחד הבימאים המוערכים ואומר שאין לו כסף להתפרנס ושום דבר שכתוב בחוק ההסדרים הזה אפילו לא מדבר ואפילו לא הבינו שהוא לא מתפרנס.

<איתמר אביטן: איך יכול להיות שמשרד האוצר לא יודע את זה אפילו, שמנסה לראות איך הוא פותר לו את הבעיה?

<איתמר אביטן: איך הוא פותר לנו את הבעיה?

<איתמר אביטן: למי הוא פותר את הבעיה?

<איתמר אביטן: למיליארדרים, לאלה שמרוויחים 5 מיליארד.

<איתמר אביטן: להם הוא פותר את הבעיה.

<איתמר אביטן: עליהם דחוף לעכב דחוף להקל היום.

<איתמר אביטן: עליהם דחוף עכשיו לעזור להם.

<איתמר אביטן: למי לעזור?

<איתמר אביטן: ישבנו פה ונאבקנו רק למנוע בשבועות האחרונים ולמי עזרו בסוף?

<איתמר אביטן: איפה אנחנו הציבור?

<איתמר אביטן: אנחנו הציבור.

<איתמר אביטן: אני מייצג 3,000 איש.

<איתמר אביטן: זה לא יכול להיות מה שקורה פה.

<איתמר אביטן: כל פעם אנחנו בודקים.

<איתמר אביטן: אני מתקשר, איפה פוגעים?

<איתמר אביטן: איפה מורידים?

<איתמר אביטן: איפה אין לנו בעיה?

<איתמר אביטן: יושבים פה כל הרגועים שיש להם פה לוביסטים ומיליונים.

<איתמר אביטן: יושבים רגועים כי יש עוד הקלה ועוד פגישה ועוד ההוא ועוד ההוא.

<איתמר אביטן: חברים, מה שקורה היום במסדרונות המשפט צריך להאיר לכולנו, להדליק נורה אדומה.

<איתמר אביטן: משהו פה קורה.

<איתמר אביטן: מישהו הפעיל איזה משהו שנכנס מתחת למערכת וגורם לה להוביל את המקום לכיוון אחד.

<איתמר אביטן: זה חייב להיפסק.

<איתמר אביטן: סלקום ופרטנר היו צריכים להתחיל את הסיפור הזה, כי זאת הפגיעה הישירה ביצירה המקומית ובעובדים של היצירה המקומית.

<איתמר אביטן: בסופו של דבר אנחנו ניזונים מהאחוזים האלה.

<איתמר אביטן: זה בסופו של דבר מה שלאט לאט גורס אותנו ופה זה לא היה דחוף.

<איתמר אביטן: נאותות ההפקה – כבוד היושב ראש, אני מבקש את אותה אמרה שנאמרה גם בוועדה הקודמת – חייבת להיות פה שמירה על נאותות ההפקה.

<איתמר אביטן: למרות שאתמול שמעתי שאיזה ערוץ תקשורת שפנה לאיזה מפיק ואמר לו שיעשה דרמה ב-400,000 שקלים.

<איתמר אביטן: אתם שואלים למה הוא לא מרוויח?

<איתמר אביטן: כי בנאותות הפקה אמורה לעשות ב-600,000.

<איתמר אביטן: אבל הוא לא סופר אף אחד, לא את הרגולציה, כי לא רוצים שתהיה רגולציה.

<איתמר אביטן: גם כשיש רגולציה הוא לא סופר את הרגולציה.

<איתמר אביטן: הוא פונה למפיק ואומר לו לעשות ב-400,000 שקלים.

<איתמר אביטן: איך הוא יתפרנס?

<איתמר אביטן: איך אני אתפרנס?

<איתמר אביטן: איך כולנו נתפרנס.

איתן כבל: תודה.

איתן כבל: עורכת דין מיכל גרוס מהרשות השנייה, היא כאן בתוקף תפקידה כיו"ר ועד העובדים.

איתן כבל: בבקשה.

<מיכל גרוס: בוקר טוב.

<מיכל גרוס: ישבתי פה בוועדת קיש בכובעי האחר עם כאב בטן לא קל כשראיתי איך באופן שיטתי המדינה עושה הכול כדי לקצץ את אחת מכנפיה ואולי אחת החשובה שביניהן.

<מיכל גרוס: הרגולציה היא חלק אינטגרלי מהסמכויות של המדינה.

<מיכל גרוס: אנחנו אמנם תאגיד סטטוטורי עצמאי אבל הרגולציה משקפת שני דברים: אחד, גם דאגה למפוקחים שלה.

<מיכל גרוס: שניים, האינטרס הציבורי.

<מיכל גרוס: אני לא רוצה להטיל ספק באף אחד.

<מיכל גרוס: זה לא קל לי לומר את זה, אבל זה בלתי נמנע לחשוב מהיכן נשאבת היהירות שלפיה באו לשולחן הזה עם כל מיני הצעות מוזרות שאמורות, כך הצהירו, להגן על האינטרס הציבורי, בעוד שלא ראינו בשום הצעה הגנה על אינטרס כזה.

<מיכל גרוס: אני בינתיים שומעת את החברים שלי כאן, שמייצגים את היוצרים, המפיקים, הבימאים, וגם אותם כנראה - - -

איתן כבל: מיכל, אני רוצה למקד אותך ולעזור לך.

איתן כבל: אני רוצה שתתמקדי בעניין.

<מיכל גרוס: אני אתמקד.

<מיכל גרוס: אני אולי אפתיע אותך, אבל אצלנו הרשות השנייה, לאחר שהתייעלה וקיצצה בלא מעט עובדים, ליתר דיוק כ-30 עובדים ונשארה ארגון רזה ויעיל - - -

איתן כבל: יריב, ברשותך, זה לא המקום.

איתן כבל: אם הצלחתי לגרום לכם לשבת ולדבר כבר עשינו משהו אבל בבקשה לא עכשיו.

<מיכל גרוס: אני אומר שוב.

<מיכל גרוס: הרשות השנייה התייעלה.

<מיכל גרוס: אנחנו את ליטרת הבשר שלנו שילמנו.

<מיכל גרוס: זה אומר שנשארנו ארגון קטן ורזה וארגון יעיל.

<מיכל גרוס: ארגון שיודע, להבדיל מהרבה אנשים אחרים שמתיימרים פה לדעת איך לעשות רגולציה, אנחנו יודעים איך לעשות רגולציה.

<מיכל גרוס: לעובדים שלנו אכפת.

<מיכל גרוס: אכפת להם לא רק מזה שהם יישארו על המקום שלהם ויקבלו שכר, אכפת להם גם מזה שמקצצים להם כל מיני סמכויות שהדעת לא סובלת שזה נאמר שהם נעשים בשם האינטרס הציבורי.

<מיכל גרוס: בלתי נמנע לחשוב מהיכן המניעים הללו.

<מיכל גרוס: שוב, באמת כואב לי הלב להטיל ספק במניעים של פקידי הממשלה כאן שיושבים ועושים עבודתם נאמנה, אבל יש לי תחושה שלא תמיד יודעים עד הסוף מה אנחנו עושים בדיוק.

<מיכל גרוס: אני גם לא מבינה למה לתת כל-כך הרבה הקלות לגורמים פרטיים בשעה שאנחנו אלו שממונים על העניין.

<מיכל גרוס: אנחנו אלה שצריכים לבוא עם התכנית של הרגולציה שעליה דיברת בכל מה שקשור לאינטרנט.

<מיכל גרוס: בדיוק כמו שקורה באירופה, אגב.

<מיכל גרוס: תראה את הדירקטיבה האירופית.

<מיכל גרוס: היא זאת שמציעה הצעות והיא זאת שמנהלת את העניין הזה.

<מיכל גרוס: כך היה צריך גם לתת לנו לנהל את העניין הזה.

<מיכל גרוס: באים לכאן עם הצעות של ניסיון לסגור חלק ממרכז השידור והבקרה שלנו.

איתן כבל: ברשותך, זה נושא שלפחות אמור להשפיע מאוד על ציבור העובדים.

איתן כבל: בואי תתמקדי בזה.

איתן כבל: שאר הדברים כל אחד התייחס אליו.

איתן כבל: זה נוגע לפיטורי עובדים, אז בבקשה.

<מיכל גרוס: קודם כל, אני רוצה להזכיר לכולם שגם מצידך נאמר וגם על-די הגברת שירה גרינברג בדיוני חוק ההסדרים בשנה הקודמת - - -

איתן כבל: אני זוכר.

<מיכל גרוס: אתה זוכר מצוין, אני יודעת.

<מיכל גרוס: נאמר שלא יפוטרו עובדים.

<מיכל גרוס: כשאומרים שלא יפוטרו עובדים אבל מקצצים סמכויות, צריך לקחת בחשבון שהאוצר יצטרך להכניס את היד לכיס - - -

איתן כבל: אני רוצה לעזור לך, ברשותך.

איתן כבל: עשי לי טובה לי ולכם, תתמקדי בנושא מרכז השידור והבקרה.

<מיכל גרוס: אני אתמקד בזה אבל לפני כן עוד משפט.

<מיכל גרוס: צריך להבין ששיטת הסלאמי של קיצוץ הסמכויות של הרשות מפה ומשם, זה ישליך על העובדים שנמצאים שם.

<מיכל גרוס: המש"ב הוא לא חלק נפרד, הוא חלק מאיתנו.

<מיכל גרוס: לא לחינם הוא הוקם.

<מיכל גרוס: אני הייתי מציע, בכלל להוציא את כל הנושא שלנו מחוק ההסדרים ולהביא אותו לדיון מושכל ומסודר שבו יישאלו כל השאלות בצורה נכונה וזה אחרי סיור של חברי ועדת כלכלה במרכז השידור והבקרה, שם נוכל להסביר מה עושה המרכז הזה.

<מיכל גרוס: יש כזאת רשימה גדולה של פעילויות שנעשות שם.

<מיכל גרוס: המקום הזה מייצג בפירוש את האינטרס הציבורי, להבדיל מכל מיני הצהרות שנאמרו כאן, שכביכול מייצגות את האינטרס הציבורי.

<מיכל גרוס: להוריד פיקוח על פרסומות, אין ספק שזה מאוד נוח לגופים שמשדרים, אבל זה פחות נוח לציבור.

<מיכל גרוס: להגיד שזה מייצג את האינטרס הציבורי יש בזה - - -

נורית קורן: זה לא פחות נוח זה חבל.

<מיכל גרוס: בוודאי.

<מיכל גרוס: אני שמחה שיש מי שמבין את זה.

איתן כבל: אני רוצה להיות ממוקד.

איתן כבל: מיכל, נתתי לך מעל ומעבר ובסוף את הדבר הכי חשוב לא אמרת.

איתן כבל: אני רוצה לשאול.

איתן כבל: יש את הנושא של המש"ב.

איתן כבל: אינני מתעסק ברגע זה עם נושא העובדים ושם אותו כרגע בצד.

איתן כבל: יש כאן טענה מרכזית שאומרת - - -

<דנה נויפלד: אולי נסביר במה מדובר במש"ב, לא הסברנו במה מדובר.

<מיכל גרוס: אני מניחה שכולם קראו את הצעת החוק.

איתן כבל: שירה, דנה, או המנכ"ל.

<יוליה שמאלוב ברקוביץ: אני רוצה להבין את הסימביוזה הזאת בין משרד האוצר למשרד התקשורת?

<יוליה שמאלוב ברקוביץ: לא ברור לי - - -

<רעיה עדני: הממשלה אמורה להגן על האינטרס הציבורי.

איתן כבל: סליחה, רעיה.

<יוליה שמאלוב ברקוביץ: זה לא ברור לי.

<יוליה שמאלוב ברקוביץ: אני לא נתקלתי - - -

איתן כבל: גברתי היושבת ראש, אני אומר את זה פעם אחרונה.

איתן כבל: אני לא מוכן לנהל כך.

איתן כבל: מרגע זה מי שמדבר לא בתורו יוצא החוצה.

איתן כבל: עוד לא התחלנו, אנחנו בסך הכול משמיעים את העמדות והדעות.

איתן כבל: עוד לא אמרנו אם אנחנו תומכים, רק מנסים להבין מה קורה.

איתן כבל: אם אנחנו לא נבין מה קורה סביב השולחן הזה, ממילא לא נוכל להתקדם.

איתן כבל: אני מודיע, מהרגע הזה, אל תנסו אותי.

איתן כבל: ברשותכם, אני מבקש להציג בקצרה מה הסיפור של המש"ב.

איתן כבל: זאת איננה פעם ראשונה שאנחנו מעלים זאת, אבל בבקשה.

איתן כבל: אדוני המנכ"ל, בבקשה.

<רוני שמילה: אני מנכ"ל משרד התקשורת בפועל.

<רוני שמילה: המש"ב הוא פלטפורמה שבו השידורים של רשת וקשת או ערוצים ייעודיים, במקום שהם יגיעו להוט ויס, הם מגיעים לרשות השנייה למקום מסוים ומשם זה נוסע לכל מקום מרכזי.

<רוני שמילה: זה מעין חיבור כוכב.

<רוני שמילה: כולם מגיעים למש"ב ומהמש"ב זה נוסע לכל המקומות האחרים.

<רוני שמילה: הדבר הזה מהווה צוואר בקבוק.

<רוני שמילה: צריך לתפעל אותו, צריך לסדר אותו.

<רוני שמילה: כשהוא נופל העסק נופל.

<רוני שמילה: יש פה נקודת כשל אחת.

<רוני שמילה: היום, החברות והערוצים אומרים שהם היו בתאגיד.

<רוני שמילה: התאגיד אומר שהוא לא רוצה לעבור דרך המש"ב.

<רוני שמילה: יותר נוח לי לייצר חוט אחד שהולך להוט, חוט ליס.

<רוני שמילה: כשזה נופל, השני יודע לעמוד.

<רוני שמילה: אני יודע לעבוד עליו במקביל.

<רוני שמילה: הכי חשוב, העלויות שאני מוציא עליו הן פחותות בהרבה באופן משמעותי.

איתן כבל: אתה יודע לומר לי את העלויות?

איתן כבל: אם המש"ב יבוטל, כמה זה חוסך לכל אחד מהגופים.

<רעיה עדני: עדיף שהערוצים יתייחסו לזה.

<רעיה עדני: זה כמה מיליונים.

<רוני שמילה: בעבר היתה הצדקה למש"ב הזה, כי היו רק שתי פלטפורמות ורצו רק להגיע עליהן.

<רוני שמילה: היום כשיש ריבוי של פלטפורמות - - -

רועי פולקמן: מה היה ההיגיון התפעולי כשזה נוצר מלכתחילה?

<רוני שמילה: היה רק הרשות השנייה, היתה רק ערוץ אחד.

<רעיה עדני: הרשות היתה משדרת.

<יוליה שמאלוב ברקוביץ: מה אמרת?

<יוליה שמאלוב ברקוביץ: לא הבנתי.

איתן כבל: סליחה.

<יוליה שמאלוב ברקוביץ: גם היא התפרצה.

איתן כבל: לא.

איתן כבל: את רשומה.

איתן כבל: הפתיל שלי קצר לא פחות משלך, אנחנו מכירים איזו שנייה וחצי.

<רוני שמילה: ברשותך, אדוני היושב ראש, אני רוצה לנצל את זכות הדיבור ולהגיד פה כמה דברים שרציתי לומר קודם לנושא הזה ספציפית.

<רוני שמילה: אנחנו יושבים פה ממשלה אחודה, מה לעשות?

<רוני שמילה: משרד האוצר, משרד המשפטים, משרד התקשורת - - -

איתן כבל: נא לצלם את הרגע.

<רוני שמילה: אנחנו ממשלה.

<רוני שמילה: ההצעה הזאת עברה בממשלה ואנחנו מחויבים להחלטות הממשלה.

<רוני שמילה: יוליה, מותר לדנה ולרעיה לדבר.

<רוני שמילה: אנחנו לא משתפי פעולה.

<רוני שמילה: אנחנו לא מישהו זר שאסור לשתף איתו פעולה.

<רוני שמילה: אנחנו ממשלה בכוח אחד, בפעולה משותפת.

<רעיה עדני: מייצגת את האינטרס הציבורי.

<יוליה שמאלוב ברקוביץ: ואנחנו הרגולציה לא מייצגים את האינטרס הציבורי?

<רוני שמילה: אתם גם יחד איתנו.

איתן כבל: למה?

איתן כבל: הוא פנה רק אליך?

<יוליה שמאלוב ברקוביץ: הוא אמר יוליה.

איתן כבל: אז מה, את חייבת לענות לו?

<רוני שמילה: אדוני, נאמרו פה דברים איך הגענו להסדרה?

<רוני שמילה: ישבו פה עם כל מי שאפשר היה לשבת.

<רוני שמילה: זה לא נכון מה שנאמר, לא על ידך ולא על ידי אסף.

<רוני שמילה: נפגשתם איתי ביום שעשיתם הפגנות במגדל שלום למטה.

<רוני שמילה: נפגשתם עם השר.

<רוני שמילה: השר לא בארץ.

<רוני שמילה: ביום חמישי ואתמול הוא ביקש לעשות פגישות דחופות עם כל מי שרצה להיפגש.

<רוני שמילה: ביקשנו מכולם להגיע.

<רוני שמילה: ביטלתם את זה אתם.

<אסף אמיר: אנחנו ביטלנו?

<אסף אמיר: סליחה, השר ביטל.

<אסף אמיר: השר ביטל אחרי שקבע איתנו.

<אסף אמיר: התקשרו אלי ביום חמישי בערב.

<אסף אמיר: התקשרו אלי ביום ראשון בשבע בבוקר לתעודות זהות והכול.

<אסף אמיר: השר ביטל, אל תגיד שאנחנו ביטלנו.

<אסף אמיר: אל תגיד שאנחנו ביטלנו.

איתן כבל: חברים, הדברים חשובים אבל לא חשובים עכשיו.

<אסף אמיר: השר ביטל אחרי שהוא נפגש כנראה עם שאר השחקנים.

איתן כבל: אסף, במסגרת הבדיקות של ועדת החקירה גם זה ייבדק.

<רוני שמילה: אני חייב להגיד עוד דבר.

<רוני שמילה: מדברים פה על כל מיני דברים שברקע.

<רוני שמילה: בוועדה להסדרת שידורים המכונה ועדת פילבר, היו שם אנשים ראויים.

<רוני שמילה: ישבו שם יושב ראש מועצת הכבלים והלוויין, ויושבת הראש אווה שהיתה לפני יוליה.

<רוני שמילה: ישבו עובדי משרד התקשורת, עובדי משרד המשפטים.

<רוני שמילה: זה לא אנשים שקונים אותם בשני גרוש ומשפיעים עליהם ימינה ושמאלה.

<אסף אמיר: אבל יש רוח מפקד.

<רוני שמילה: אין רוח מפקד.

<איתמר אביטן: גם את המנכ"ל חשבנו - - -

איתן כבל: איתמר, אתה רוצה שאני אוציא אותך?

<רוני שמילה: אין רוח מפקד, יש רוח איתנה ושעומדת על דעתה.

<רוני שמילה: יש גורמים מקצועיים שיודעים לעמוד על דעתם בכל מחיר.

<רוני שמילה: תפסיקו להטיל רפש על עובדי מדינה.

<אסף אמיר: מי הטיל רפש?

<אסף אמיר: אף אחד לא הטיל רפש.

<רוני שמילה: האמירות שלכם לא במקום.

<אסף אמיר: לא הטלתי רפש.

<אסף אמיר: אני מבקש ממך לחזור בך.

<אסף אמיר: לא הטלנו רפש בעובדי מדינה.

<איתמר אביטן: יש עכשיו חקירה פלילית על עובד מדינה.

<אסף אמיר: מאוד מעריך את האנשים שעובדים פה.

איתן כבל: תודה.

איתן כבל: שירה, בבקשה.

<שירה גרינברג: אני אתייחס לגבי הנושאים השונים שעלו.

<שירה גרינברג: ראשית, ההסדרה המלאה.

<שירה גרינברג: בפירוש הממשלה הצהירה על כך שהממשלה מעוניינת להסדיר את כל הנושאים, לרבות ההסדרה על האינטרנט, כפי שעלה כאן, לרבות הנושא של ועדת אייל וגם לרבות נושאים שהוסדרו בוועדה הקודמת על-ידי היושב ראש וגם בוועדה המכובדת הזאת אצל כבוד היושב ראש כבל.

<שירה גרינברג: ההסדרה היא הסדרה כוללת.

<שירה גרינברג: היא הסדרה מאוד מורכבת ומאוד ארוכה.

<שירה גרינברג: מכיוון שאנחנו רוצים לעשות את עבודתנו בצורה הכי מקצועית והכי נכונה שאנחנו רואים לנגד עינינו, אי-אפשר היה להגיע עם כל ההסדרה ליומיים של הדיונים שיש פה.

<שירה גרינברג: זה היה הופך להיות לא רציני ולא מקצועי ברמה שאנחנו חושבים שצריך לעשות.

<שירה גרינברג: מכיוון שהוועדה הקודמת בראשות קיש עסקה בנושא של הסדרת הרגולציה על התוכן, אנחנו כמובן מצאנו לנכון שלא ניתן להסדיר רגולציית תוכן במקום אחד ולא להסדיר אותה במקום השני.

<שירה גרינברג: על-כן החקיקה שמגיעה לכאן היא קודם כל הסדרת הרגולציה בכלל השוק, מכיוון שנכפה עלינו שקודם כל עושים רגולציה בעולם הזה.

<שירה גרינברג: זה לא היה בהכרח מלכתחילה הבחירה.

<שירה גרינברג: הבחירה של הממשלה היתה הסדרה כוללת ובשל העובדה שצריך היה לחלק אותה, מכיוון שעסקה הוועדה בנושא רגולציית התוכן, הממשלה החליטה לבוא עם הנושא הכולל.

<שירה גרינברג: מה שיוסדר שם יוסדר שם ומה שלא יוסדר שם יוסדר שם.

<שירה גרינברג: על כן אנחנו יושבים פה עם ההסדרה הזאת.

<שירה גרינברג: בפירוש, משרד התקשורת יכול להתייחס לכך, תגיע הסדרה גם על הנושאים האחרים.

<שירה גרינברג: היא תגיע, כמו שאמר כבוד היושב ראש, בחודשים הקרובים.

<שירה גרינברג: דבר שני, אני רוצה להתייחס למה שנאמר על-ידי היוצרים.

<שירה גרינברג: הקפדנו על זה גם בוועדה הקודמת של קיש וגם כאן.

<שירה גרינברג: אנחנו לא פגענו בהיקף היצירה.

<שירה גרינברג: אנחנו הראשונים שכשפגעו בהיקף היצירה אמרנו שצריך להסדיר יחד עם פגיעה בהיקפי היצירה את הנושא של ועדת אייל, כי הוועדה המקצועית שעסקה בנושא הסתכלה על הכול כמכלול אחד.

<שירה גרינברג: מכיוון שלא מגיע כאן כל המכלול של כמה יוצרים מקבלים ומרוויחים, מה שעלה כאן, אנחנו אמרנו מנגד שגם לא סביר שיפחיתו את ההיקפים.

<שירה גרינברג: כנ"ל כאן, כשבאנו לכאן שמרנו על ההיקפים.

<שירה גרינברג: יש פה סעיף שמדבר על הנאותות הפקה.

<שירה גרינברג: אם הוא לא מספיק ברור, דרך אגב, אפשר לחדד.

<שירה גרינברג: זה בדיוק מה שנעשה כשנעבור על החקיקה.

<שירה גרינברג: העקרונות האלה הם עקרונות ברורים.

<שירה גרינברג: אנחנו אמרנו אותם בוועדה הקודמת, אנחנו גם אומרים אותם עכשיו.

<שירה גרינברג: יחד עם זאת, צריך לקבל שיש רגולציות שהן רגולציות עודפות, במובן הזה שלא הן תשמורנה על היצירה, מכיוון ששמרנו על ההיקפים, אבל יש דברים שהם לא היו נחוצים לראייתנו והם חודדו עם כלל הגורמים.

<שירה גרינברג: על כן גם יש ועדה וניתן יהיה לדון.

<אסף אמיר: עם מי דנים על מה נחוץ?

איתן כבל: אסף, אתה לא מנהל כאן את הדיון.

איתן כבל: עוד יהיה לכם מספיק זמן להתייחס.

<שירה גרינברג: הנקודה השלישית היא נקודה שחשוב לי להדגיש.

<שירה גרינברג: אני רוצה להמשיך את דבריו של שמילה שיושב לצידי.

<שירה גרינברג: האינטרס שעומד לנגד עינינו הוא אך ורק האינטרס הציבורי.

<שירה גרינברג: נאמרו כאן דברים קשים, בעיניי, דברים שלא היו צריכים להיאמר, לא מקובלים.

<שירה גרינברג: טוב שהיו נמחקים, לדעתי, מהפרוטוקול.

<שירה גרינברג: זה דבר חמור.

<שירה גרינברג: לא יכול להיות שמטילים פה דופי ומנסים לייצר דה לגיטימציה, מכיוון שרוצים להפחית רגולציה ולהוציא את המש"ב, מטילים דופי בעובדי ציבור במשרד התקשורת או בכל המשרדים האחרים.

<שירה גרינברג: זה דבר שהוא לא מקובל ולא נכון.

<אסף אמיר: לא הטלתי לרגע ספק באנשים האלה.

איתן כבל: תיראי, שירה, מוני, דנה וכל הנציגים האחרונים של הממשלה.

איתן כבל: אני בטוח שכל מי שהדוברים שדיבר כאן לא כיוון חיציו כלפי אף אחד מהיושבים כאן.

איתן כבל: יחד עם זאת, אי-אפשר לחשוב שאנחנו חיים בתוך עולם סגור משלנו.

איתן כבל: אני רוצה להזכיר שהיו פה דיונים שפקידים בכירים הובילו אותם.

איתן כבל: אלה לא היו אנשים שעברו פה במקרה במסדרון והציגו נושאים.

איתן כבל: אני עוד אתעסק עם זה, אני מתכוון להתייחס לזה.

איתן כבל: שקלתי אם לעשות את זה כבר בדיון הזה.

איתן כבל: ברשותכם, אני מבקש.

איתן כבל: אין לי ספק שזה לא נאמר או יוחס, בוודאי לא למי מהיושבים כאן, אבל אני חוזר ואומר שלא ניתן בשום פנים ואופן להתעלם מהאווירה, מהמעשים, שבימים אלה נבחנים, נדונים ונאמרים, פותחים מהדורות.

איתן כבל: אי-אפשר להתעלם מזה.

איתן כבל: מיכל, את לא יכולה להגיד לי שזה לא קשור.

איתן כבל: את היית כאן, זה היה מיותר לחלוטין.

איתן כבל: ישבת כאן מההפרדה המבנית ועד הכבלים התת קרקעיים ועד ברית המועצות.

איתן כבל: ברית המועצות היתה כבר צריכה להיות מזמן.

איתן כבל: שלא לדבר על התאגיד.

איתן כבל: אני לא אדבר על זה שמה שעסקו פה, בראש ובראשונה, שאני לא אעסוק באף אחד מהנושאים האלה.

איתן כבל: זה היה לא מזמן, זה היה לא מזמן.

איתן כבל: רוב האנשים כאן, אם לא כולם, מכירים את הדברים האלה מקרוב והם נכחו כאן.

איתן כבל: אני מבין אתכם.

איתן כבל: אני מוחה אם חס וחלילה מישהו כיוון למי מהיושבים כאן.

איתן כבל: אני אומר את זה גם מהיכרות אישית, אבל יחד עם זאת, בואו לא נעשה את עצמנו שברגע זה נחתנו.

איתן כבל: אין עדיין רגולציה על האינטרנט, הכול כתוב שם.

איתן כבל: מיכל, משפט בקצרה, למה אתם חושבים שבכל זאת זה נדרש ולאחר מכן יוליה.

איתן כבל: אני רוצה לאפשר לעוד כמה אנשים לדבר.

<מיכל גרוס: כשאנחנו סגרנו את השידור האנאלוגי, עזרנו באמצעות הקמה של עידן פלוס, ובכלל, בכל הניהול של המש"ב, את כל העלויות שהושקעו בכך.

<מיכל גרוס: נכון להיום יש במש"ב המון המון פעילות, שאני יכולה לסקור אותה בכמה נקודות.

<מיכל גרוס: היא בהחלט עונה על מה שכולנו כל-כך רוצים וזה האינטרס הציבורי.

<מיכל גרוס: אין פעילות שנעשית סתם.

<מיכל גרוס: הרי זה לא כי רצו לתת איזו מתנה לרשות השנייה אז נתנו לנו את המש"ב.

<מיכל גרוס: להציג את זה כאילו רק מעבירים בסיבים אופטימיים להוט ויס את השידור, זאת הצגה מצומצמת.

<מיכל גרוס: יש אצלנו מערכות לשעת חירום.

איתן כבל: זה יותר גרוע מיום מוסף של יום כיפור אצל אשכנזים.

<מיכל גרוס: מה לעשות?

<מיכל גרוס: כל אחד והעדה שלו, אף אחד לא מושלם.

<מיכל גרוס: בשורה התחתונה, באותו מספר של כוח אדם שהיה מאז ומתמיד וגם אחרי הפיצול, כמות אדירה של פעולות חשובות שנעשות.

<מיכל גרוס: הכול מרוכז אצלנו.

<מיכל גרוס: מה לעשות?

<מיכל גרוס: מתוקף היותנו תאגיד ציבורי אכפת לנו ואנחנו מקפידים הן על זמן טיפול מהיר של משדרים שמתקלקלים, הן על פריצות לשידור בעת חרום, איכות טכנית ועוד.

איתן כבל: מיכל, אני מבקש לקבל רשימה מסודרת.

<מיכל גרוס: תקבל היום.

איתן כבל: תודה.

איתן כבל: יוליה, בבקשה.

<יוליה שמאלוב ברקוביץ: אדוני היושב ראש, אני קודם כל רוצה להתייחס ואז אני אעבור לנושאים הבאים.

<יוליה שמאלוב ברקוביץ: אני רוצה להתייחס לשירה מאגף התקציבים שאמרה שמה שהם רואים לנגד עיניהם בהורדת הרגולציה זה האינטרס הציבורי.

<יוליה שמאלוב ברקוביץ: אני רוצה לשאול אותך גברתי, האם להוריד פיקוח על פרסומות, כשתהיה פרסומת סקסיסטית בשעה חמש בערב, שאפשר לראות שמישהו מלקק למישהו משהו והרשות השנייה לא תוכל לבדוק את זה.

<יוליה שמאלוב ברקוביץ: האם זה באינטרס הציבורי שילדים בני 10 ו-11 יראו דבר מסוג זה?

<יוליה שמאלוב ברקוביץ: על תעני לי, בבקשה.

<שירה גרינברג: אבל מה ששאלת אנחנו משמרים ברגולציה ואל תטעי את חברי הכנסת והציבור.

<יוליה שמאלוב ברקוביץ: כשאת דיברת אני לא דיברתי.

<רעיה עדני: זה פשוט לא נכון.

<רעיה עדני: את מטעה את כולם, זה פשוט לא נכון.

<יוליה שמאלוב ברקוביץ: אני מבקשת לא להפריע לי.

<רעיה עדני: זה גם בכלל לא נדון בוועדה הזאת.

איתן כבל: רעיה, את יודעת מה היתרון בעניין הזה?

איתן כבל: שאם היא לא צודקת אז אין בעיה.

<יוליה שמאלוב ברקוביץ: בדיוק, אבל יש לי תחושה שאני צודקת.

<יוליה שמאלוב ברקוביץ: דבר נוסף.

<יוליה שמאלוב ברקוביץ: אדוני היושב ראש, אני מכירה את פרק התקשורת בחוק ההסדרים.

<יוליה שמאלוב ברקוביץ: הפרק הזה הוא פרק איום ונורא.

<יוליה שמאלוב ברקוביץ: אני לא מבינה את הבהילות של הממשלה להביא לחוק ההסדרים נושא כל-כך חשוב כמו הסדרת שוק התקשורת שמתאימה את עצמה למאה ה-21.

<יוליה שמאלוב ברקוביץ: אני לא יכולה להבין בשום פנים ואופן מדוע צריך לבוא ולצעוק כותרות של פתיחת השוק ומן הצד האחד לבוא ולהטיל רגולציה כלכלית קשה ביותר לשחקנים בשוק מצד אחד, לפגוע ביוצרים מצד שלישי.

<יוליה שמאלוב ברקוביץ: גרוע מזה, לפגוע בערכים שעליהם אמורה להיות מושתתת רגולציה במדינת ישראל.

<יוליה שמאלוב ברקוביץ: אני רוצה להגיד שחוק ההסדרים הפשיט את כל נושא הערכים.

<יוליה שמאלוב ברקוביץ: משרד האוצר רואה לנגד עיניו כסף.

<יוליה שמאלוב ברקוביץ: הוא לא רואה ערכים, הוא לא רואה למה זה יכול להוביל.

<יוליה שמאלוב ברקוביץ: שמעתי פה שרוצים גם להסדיר את שוק האינטרנט.

<יוליה שמאלוב ברקוביץ: אני רוצה לומר לכם שרק השבוע ראינו את הסיפור של עדן בן זקן.

<יוליה שמאלוב ברקוביץ: במקום שמשרדי הממשלה יגידו למשרד התקשורת, ביחד עם משרד האוצר, ביחד עם משרד המשפטים, איזה רגולציה צריך להטיל על אינטרנט כדי לא לפגוע בילדים במדינת ישראל, אתם הופכים את הטלוויזיה לאינטרנט.

<יוליה שמאלוב ברקוביץ: אתם רוצים להפוך את הטלוויזיה במדינת ישראל – סליחה על הביטוי הגס מאוד – לבית זונות.

<יוליה שמאלוב ברקוביץ: זה מה שאתם רוצים לעשות ואני אתנגד לרגולציה הזאת.

<שירה גרינברג: בושה וחרפה שכך מדברת יו"ר הרשות השנייה ומטעה את כל הוועדה.

<שירה גרינברג: כל מה שנוגע בחקיקה הזאת לרשות השנייה זה פרסומות ומש"ב.

<שירה גרינברג: אני זוכרת שיו"ר הרשות תמכה בכל שינוי הרגולציה שנעשה בוועדת קיש.

<יוליה שמאלוב ברקוביץ: אני לא סיימתי, אדוני היושב ראש.

<יוליה שמאלוב ברקוביץ: אני רוצה להבין.

<יוליה שמאלוב ברקוביץ: האם הורדת רגולציה, כמו שהיתה בסעיף 5א ו-5ב בחוק הרשות השנייה, אזרחות טובה.

<יוליה שמאלוב ברקוביץ: האם זה אומר שזה חסם כניסה?

<יוליה שמאלוב ברקוביץ: אם מי שרוצה להקים טלוויזיה בישראל ורואה בחוק רשות השנייה סעיף שאומר אזרחות טובה והוא לא רוצה להיכנס, שלא ייכנס לשוק הטלוויזיה.

<יוליה שמאלוב ברקוביץ: אדוני היושב ראש, ברשותך, אני מבקשת להעביר את זכות הדיבור.

<יוליה שמאלוב ברקוביץ: לצערי הרב כל חברי הכנסת הלכו כי הם רצו לדעת מה פשר המש"ב.

<יוליה שמאלוב ברקוביץ: אני מאוד מבקשת שמנכ"ל הרשות השנייה יסביר פעם אחת ולתמיד מה זה מש"ב?

<יוליה שמאלוב ברקוביץ: למה הוא קיים?

<יוליה שמאלוב ברקוביץ: מה הקשר שלו לעידן פלוס, שזה אותו מכשיר שנרכש על-ידי אנשים מיעוטי יכולת, שפשוט מאוד יוצא משום מה, בגלל משרד האוצר שדואג לציבור להפרטה מחוק ההסדרים בשנה שעברה.

<יוליה שמאלוב ברקוביץ: אני מאוד מבקשת לתת לו לדבר במקומי.

איתן כבל: אני רוצה לאפשר לעו"ד ליאור חריש, נציג התאחדות תחנות הרדיו האזוריות.

איתן כבל: בקצרה, את ההתייחסות שלכם.

<ליאור חריש: אני היועץ המשפטי של התאחדות תחנות הרדיו האזוריות בישראל.

<ליאור חריש: אנחנו מברכים על הרפורמה והיוזמה להקלת הרגולציה על גופי השידור.

<ליאור חריש: ניתן פה אמנם דגש גדול ומרכזי לישיבה של הוועדה המשותפת, ועדת קיש, על נושא הטלוויזיה.

<ליאור חריש: אנחנו מבינים שהוא מאוד אמוציונלי בכל מה שקשור במערכת היחסים בין גופי השידור בטלוויזיה לבין היוצרים.

<ליאור חריש: אני חושב שכולם מסכימים שהפחתת רגולציה היא דבר חיובי.

<ליאור חריש: הפחתת רגולציה מגבירה תחרות.

<ליאור חריש: כמובן שהיא לא צריכה לבוא על חשבון זכויות היוצרים ועל חשבון ההגנה של היצירה העברית, אנחנו כמובן בעד.

<ליאור חריש: אנחנו תעשייה שמעסיקה אלפי עובדים.

<ליאור חריש: בתעשייה שלנו פחות רלוונטיים ארגוני היוצרים שנמצאים פה, אבל אצלנו יש ארגונים של מלחינים, מבצעים, אקו"ם, הפדרציה, אמנים.

<ליאור חריש: אנחנו רואים בהם חלק חשוב וחיוני בהצלחה שלנו.

<ליאור חריש: מאחר שמדברים פה על הפחתת הרגולציה בתחום הטלוויזיה, אני חושב שמקל וחומר, אם מפחיתים ברגולציה בתחום הטלוויזיה, מן הראוי גם להקל ברגולציה של תחנת הרדיו.

<ליאור חריש: אני רוצה להזכיר לאנשים שנמצאים פה שהיום מערכת היחסים היא טיפה יותר מורכבת.

<ליאור חריש: אנחנו לא עוסקים רק בנושא שבין גופי השידור לבין הציבור וארגוני היוצרים.

<ליאור חריש: בתעשייה שלנו, לפחות, תאגידי הענק פייסבוק וגוגל מהווים לנו היום תחרות מאוד קשה.

איתן כבל: עוד נעסוק בזה.

<ליאור חריש: לכן, דווקא הפחתת הרגולציה מאפשרת לנו להתמודד ביתר קלות ובין היתר להבטיח זכויות של עובדים והמשך קיום התעשייה שלנו.

איתן כבל: תודה ליאור.

איתן כבל: ניר שוויקי, בבקשה.

<ניר שויקי: אני לא רוצה לחזור שנה אחורה אבל אני חייב במילה, אפרופו האינטרס הציבורי.

<ניר שויקי: אני חושב שכל ההחלטה על ההפרטה של עידן פלוס, שעדיין לא מצאה לפועל ואני גם מאוד מקווה שהיא לא תצא לפועל, היא פגיעה חמורה באינטרס הציבורי.

<ניר שויקי: אני משוכנע שיזם פרטי מה שיעמוד לנגד עיניו זה לא לדאוג לציבור הצופים בירוחם אם יתקלקל שם איזה משדר או באיזו עיירה נידחת בצפון הארץ.

<ניר שויקי: מה שיעמוד לנגד עיניו זה אך ורק הכסף.

<ניר שויקי: מי שפה אמון על האינטרס הציבורי בעניין הזה זאת הרשות השנייה.

<ניר שויקי: לנו אין שיקולים כלכליים בנושא הזה של עידן פלוס.

<ניר שויקי: אני חייב לומר שאני באמת מאוד מקווה שזה לא ייצא לפועל כי אנחנו נשב פה עוד כמה שנים.

<ניר שויקי: יבנו איזה מכרז שיהיה כתוב בו שאם הוא לא יקים משדר - - -

איתן כבל: שוויקי, זה שנה אחורה.

<ניר שויקי: זה נדבך נוסף בניסיון, לדעתי, לפגוע באינטרס הציבורי.

<ניר שויקי: אני לא חושב שלמישהו יש אינטרס כזה.

<ניר שויקי: מרכז השידור והבקרה של הרשות השנייה, שכיום יש בו גם את עידן פלוס והוא גם מפיץ שידורים ליס והוט בצורה מאוד יעילה, בצוות מאוד מצומצם.

<ניר שויקי: עד שיופרט עידן פלוס, לדעתי הנושא לא צריך להיות פה על השולחן, מכיוון שהמערך הזה, בגלל שהוא עובד בשיתוף עם עידן פלוס - - -

איתן כבל: ניר, לא ביקשתי את זה.

איתן כבל: כשנעסוק בזה אדוני יתייחס.

איתן כבל: כיבדתי את היושבת ראש.

איתן כבל: אנא תכבד אותנו ותענה על הנקודה.

איתן כבל: יש לי חמש דקות כדי לסיים.

<ניר שויקי: אני חושב שיש כאן התעלמות מכמה דברים מרכזיים.

<ניר שויקי: אחד זה כל הנושא של איכות השידורים ודאגה לאינטרס הציבורי בנושא של איכות שידורים, כתוביות סמויות, איכות שמע.

<ניר שויקי: מגוון נושאים ביטחוניים - - -

איתן כבל: אתה טוען שהם זה יעבור לערוצים הם לא יעשו את זה.

<קריאה: מי ידאג לזה?

<ניר שויקי: אני טוען שאנחנו פועלים בנושא הזה.

<ניר שויקי: יש פה משאב מאוד חשוב שהמדינה תעביר לגופים מסחריים.

<ניר שויקי: אני חושב שהדברים האלה צריכים להישאר בידי המדינה, כמו כל נושא הפצת השידורים.

<ניר שויקי: שניים.

<ניר שויקי: יש פה מגוון נושאים ביטחוניים שחלק מהאנשים בכלל לא מודעים עליהם ועל חלק אי-אפשר לדבר.

<ניר שויקי: אני אגיד בקצרה.

<ניר שויקי: יש שם אולפן של פיקוד עורף.

<ניר שויקי: פריצות בחרום ברמה ובהיקף שבעלי הרישיון אין להם את היכולת לעשות את זה.

<מיכל גרוס: היום תקבל רשימה.

<רוני שמילה: ניר, רק ביום ראשון האחרון הייתי בביקור באולפן השידורים בפיקוד העורף עם האלוף שם.

<רוני שמילה: הם מבקשים לבטל את המש"ב.

<רוני שמילה: הם אומרים שזה מיותר.

<יוליה שמאלוב ברקוביץ: שיתנו לנו מכתב.

<רוני שמילה: אני אכתוב את זה.

<רוני שמילה: הם יודעים לעשות פריצות בשידורים גם ישירות מול הוט ויס והם יודעים לעשות את זה מצוין.

<רוני שמילה: הם יודעים לעשות את זה גם מול רשות השידור לשעבר והתאגיד.

<ניר שויקי: אני לא שמעתי טענה כזאת מעולם.

<רוני שמילה: אנחנו רגולטור אחראי.

איתן כבל: אדוני המנכ"ל, תודה.

<אסף אמיר: לא נתנו לנו ואתה לא עזרת לנו בזה.

איתן כבל: אסף, זה בטח לא עניינך.

<אסף אמיר: למה?

<אסף אמיר: אני אזרח במדינה.

איתן כבל: תקשיבו טוב.

איתן כבל: קודם כל, לכל הנאומים הגדולים.

איתן כבל: אני אומר את זה גם לגברתי יושבת ראש הרשות.

איתן כבל: נאמו פה אנשים חלק מדם ליבם.

איתן כבל: את הנאומים האלה היה צריך לתת לפני ועדת קיש.

<אסף אמיר: לא נתנו לנו.

<אסף אמיר: לא נתנו לנו.

איתן כבל: לא דיברתי אליך.

<אסף אמיר: לא נתנו לנו ואתה לא עזרת בזה, תודה.

איתן כבל: תודה רבה לכם.

<אסף אמיר: מצטער, זרקו אותנו שבע פעמים בוועדת קיש.

<אסף אמיר: רק אותנו זרקו, אף אחד אחר לא זרקו פה.

<אסף אמיר: רק אותנו.

<אסף אמיר: אותי זרקו שלוש פעמים.

איתן כבל: אסף תודה.

איתן כבל: תראה מה קורה פה אסף.

איתן כבל: היחיד שנותן לכם לדבר.

איתן כבל: סליחה, כשאני יושב ראש, אני מאפשר לכם לדבר.

<קריאה: לא היחיד, היו עוד כמה.

איתן כבל: אוקיי, אני לא היחיד.

איתן כבל: אי-אפשר להטיח בי.

<אסף אמיר: אני אמרתי עליך?

<אסף אמיר: אתה זרקת אותנו?

איתן כבל: אמרת לפני דקה שלא עזרתי.

<אסף אמיר: היית צריך לנאום בוועדת קיש.

<אסף אמיר: ועדת קיש לא נתנו לנו לפתוח את הפה.

<אסף אמיר: זה כל מה שאמרתי.

<לאה ורון: אסף, תאפשר ליושב ראש הוועדה לדבר.

איתן כבל: אסף, אתה רוצה שגם אני אוציא אותך?

איתן כבל: אני רוצה לומר לך ולכל החברים האחרים.

איתן כבל: אני אומר את זה גם לך.

איתן כבל: אתם פה הרבה זמן.

<אסף אמיר: אנחנו מיואשים.

איתן כבל: תסלח לי.

איתן כבל: אני מנסה לומר לכם ואני אומר זאת בפעם האחרונה.

איתן כבל: אי-אפשר, אני מוצא את עצמי בין הבודדים שנמצא כאן ומגן עליכם לאורך כל הדרך.

איתן כבל: פעם אחר פעם אתם יורקים בפני.

איתן כבל: אל תענה לי.

איתן כבל: פעם אחר פעם.

איתן כבל: עוד כשהיינו בחדרים למטה ושום דבר לא מספק אתכם.

איתן כבל: אני כאן יחיד.

איתן כבל: גם בדיונים הקודמים, אילולא לא הייתי כאן, כנראה גם מה שהיה לא היה.

איתן כבל: היתה לי אפשרות להיות כמו שחלק מהחברים שלי עושים.

איתן כבל: באים, מצביעים נגד, תודה רבה, הלכו.

איתן כבל: מכיר את זה גם.

איתן כבל: גם זאת שיטה.

איתן כבל: אולי זאת השיטה הנכונה, איתמר.

איתן כבל: במקום לבוא ולנסות ולהוציא את המוץ מהבר ולנסות באמת להשיג עוד הישג כזה או אחר בתנאים קשים.

איתן כבל: ועדת הכלכלה הצליחה לייצר פה רוב ולהילחם כמה שהיא יכולה.

איתן כבל: פעם אחר פעם יש להם את הרובה לקחת ממני גם את ההובלה והם גם יכולים לעשות את זה.

איתן כבל: זה המצב, אי-אפשר להתעלם.

איתן כבל: אי-אפשר כל פעם לבוא – בסוף אני מוציא את עצמי.

איתן כבל: אלה שנאבקים הם הטובים כי מתחנפים אליהם כי מפחדים מכוחם ומי שמנסה להוביל את המאבקים ולהציל משהו מהתהליך הזה, מוצא את עצמו פעם אחר פעם חוטף.

איתן כבל: זה לא יקרה יותר.

איתן כבל: נקודה שנייה, אני אומר את זה כאן.

איתן כבל: חברות וחברים, אני לא נציג ממשלה, אם עדיין פה מישהו מתבלבל.

איתן כבל: מי שיש לו טענות כלפי הממשלה שילך להציג אותם בפני הממשלה.

איתן כבל: אני לא זוכר את כולם.

איתן כבל: במשך שלוש ארבע שנים שאני נמצא כאן כיו"ר הוועדה אני יודע בדיוק כל אחד מה עשה ואיך הצביעה, מה אמר ומה פעל.

איתן כבל: זה לגיטימי שיהיו אינטרסים כאן, זה לגיטימי לחלוטין.

איתן כבל: אנחנו מנסים לאזן בין האינטרסים.

איתן כבל: קבעתי לעצמי והגדרתי לעצמי שאני לא אאפשר פגיעה ביוצרים ובעובדים.

איתן כבל: אמרתי זאת פעם אחר פעם.

איתן כבל: במה שהיה תלוי באמצע שלי גם עשיתי זאת.

איתן כבל: אמרתי את זה גם בדיון הראשון שהיה לי, גם בהקשר של המש"ב וגם בהקשר של היוצרים.

איתן כבל: זה היה המשפט הראשון שאני הודעתי בפתיחת דבריי.

איתן כבל: עוד דבר.

איתן כבל: היתה והיתה פה מהפיכה.

איתן כבל: הפרזתם גם קצת.

איתן כבל: מה מובא בפנינו פה?

איתן כבל: עם כל הכבוד, הייתי רוצה לראות כאן מהפכה אמיתית.

איתן כבל: אבל בסוף בסף, כשאתה פורט את זה – לא סתם ביקשתי שתיים שלוש נקודות.

איתן כבל: עדיין אינני מתעסק, תומך או לא תומך, בעד או נגד.

איתן כבל: יש כאן את כבלים לוויין, עניין של חבילת הבסיס.

איתן כבל: יש כאן את עניין המש"ב כן או לא.

איתן כבל: אני ארצה לשמוע מה המשמעות גם כלפי החברות השונות?

איתן כבל: דרך אגב, אפרופו ועדת קיש ואני אומר את זה לשר.

איתן כבל: אם הוא כבר רצה להיטיב באמת, במקום להתעסק בכבשת הרש שקוראים לה היוצרים, יכול היה להוציא מעצמו את המחויבויות של הכספים שהם משלמים למדינה.

איתן כבל: שם הכסף האמיתי.

איתן כבל: אבל מה?

איתן כבל: יש לי עמדה, אמרתי אותה.

איתן כבל: אני אומר אותה גם כאן, אתם מכירים את עמדתי.

איתן כבל: שם הכסף הגדול, לא עם עוד יצירה כזאת או אחרת.

איתן כבל: דרך אגב, אסף והחברים האחרים, המאבק יישאר לעולם.

איתן כבל: החברות והגופים ירצו להרוויח יותר, אתם תרצו להתמודד מולם וצריך לייצר את נקודת האיזון.

איתן כבל: אבל לא שם הכסף.

איתן כבל: הכסף הוא בכל אותם היטלים שמונחים לפתחם.

איתן כבל: יצרו את הרישיונות, שהיתה לי הזכות להיות זה שהניח אותם ראשון.

איתן כבל: עשו פיצול, אבל לא באמת התמודדו עם הפיצול כמו שצריך.

איתן כבל: זה עלול להוביל בסוף לכאוס שירסק את השוק ואז השיח הזה לא יתקיים אפילו.

איתן כבל: נכון לרגע זה, אין אף אחד שעושה את המעשה האמיתית.

איתן כבל: על מה רבו איתי?

איתן כבל: על ברית המועצות?

איתן כבל: מי יעמוד בראש?

איתן כבל: אנשים כבר מסומנים מלכתחילה?

איתן כבל: על מה רבו איתי, על בזק?

איתן כבל: כולנו מכירים את הדברים.

איתן כבל: הכול כתוב.

איתן כבל: היתרון בעניין הזה שהכול צולם והכול נכתב.

איתן כבל: אני לא זוכר שיותר מידי עמדו, אם אני לא עמדו פה באמת בכוחותיי הדלים, בלי שאני אזלזל, אתה זוכרת גברתי היועצת המשפטית, כדי לעצור את התהליכים האלה.

איתן כבל: נכנס עכשיו במקרה גם מי שעמד לצידי בעניין הזה.

איתן כבל: אני רוצה לסכם את העניין כך: אני אומר גם לך הגברת גרוס, גם לך גברתי היושבת ראש.

איתן כבל: בעניין המש"ב אני רוצה לדעת את המשמעויות?

איתן כבל: איזה חיסכון יש בעניין הזה?

איתן כבל: אני לא אאפשר שעובד אחד יפוטר.

איתן כבל: שאף אחד לא יתבלבל.

<מיכל גרוס: תודה רבה.

איתן כבל: לא צריך להגיד לי תודה רבה.

איתן כבל: אני גם מביא איתי במקרה סל ערכים.

איתן כבל: אמרתי שאני אסכים להתנהל כשיהיה ברית המועצות.

איתן כבל: אמרתי זאת וקבענו אז כללים לגבי ברית המועצות.

איתן כבל: אבל אין ברית המועצות.

איתן כבל: אני אשמח אם יהיה.

איתן כבל: אני אומר לך אדוני מנכ"ל המשרד, אם יבואו אלי בנפש חפצה, בלב פתוח, לא יובילו אותי בתחושה שיש איזו קומבינה שעומדת מאחורי מי יהיה ואיפה, כי הדבר הנכון ביותר לשוק התקשורת לייצר כאן את ברית המועצות.

איתן כבל: זה דבר שמתחייב.

איתן כבל: אז דיברנו איך אנחנו מתמודדים ומטפלים.

איתן כבל: היה משא ומתן עם העובדים, איך עובדים ולאן הדברים הולכים.

איתן כבל: מה עוד יש לנו פה חוץ מזה?

<שירה גרינברג: רק פרסומות.

איתן כבל: נכון, זה הכול.

<יוליה שמאלוב ברקוביץ: סעיף 48.

<מיכל גרוס: קיצוצים בסמכויות הערכיות.

איתן כבל: אסף יקירי, אמרתי שאני לא אתן שתהיה פגיעה.

איתן כבל: אמרתי שלא תהיה בכל מה שתלוי בי.

איתן כבל: אני פה, אני קובע את הדברים הפעם.

איתן כבל: לא יהיה.

איתן כבל: אנחנו נמצא את הדרך הנכונה לתת את המענים.

איתן כבל: בסדר?

איתן כבל: גברתי היושבת ראש, בבקשה.

<יפעת בן חי שגב: אני רק רוצה להעיר שלא מדובר פה בשינויים קלים בלבד.

<יפעת בן חי שגב: מדובר פה בשינויים שיש להם השלכות רוחב ועומק מרחיקות לכת ביחס לסמכויות הרגולטור.

<יפעת בן חי שגב: אנחנו נעיר על זה כשנגיע למקומות הללו.

<יפעת בן חי שגב: אני רוצה לשמור את זכות הדיבור שלי לישיבה אחרת כי הרוחות כאן יותר מידי סוערות.

איתן כבל: תישמר לך.

איתן כבל: אני רוצה לסכם ולומר את הדבר הבא: אני מציע לכל אחד.

איתן כבל: אני מאלה שאומר שאינטרסים זה לא דבר פסול כל עוד הם מונחים כאן.

איתן כבל: אבל גם בואו לא נפריז.

איתן כבל: מצד אחד, אנחנו כל הזמן מדברים על הפחתת רגולציה, אבל זאת לא הפחתה מהסוג שמישהו יכול לראות דבר כזה או אחר.

איתן כבל: נשים את הדברים.

איתן כבל: אז אם אתם עושים את זה בשביל לשפר עמדות זה לגיטימי.

איתן כבל: אני חוזר ואומר, יש כאן הצעת חוק לא דרמטית, לצערי.

איתן כבל: אני ציפיתי שהיא תהיה מאוד דרמטית, שלוקחת את השוק למקומות הנכונים.

איתן כבל: אני אומר את זה גם לכם.

איתן כבל: קראתי את ההצעה, עקבתי.

איתן כבל: בשורה התחתונה, אתם חייבים לשבת.

איתן כבל: אני לא יודע אם זה ועדת אייל או ועדה אחרת שהיתה לפני.

איתן כבל: נדרשת טלטלה בשוק, אם עדיין מישהו לא מבין את זה.

איתן כבל: התייחסות אחרת לגמרי.

איתן כבל: אם זה לא יקרה, אני אומר את הדברים בצורה ברורה בדיוק כמו שאמרתי אותם אז, אנחנו נמצא את עצמנו בפני שוקת שבורה לגמרי.

איתן כבל: .

איתן כבל: תודה רבה הישיבה מחר בשעה 12:00.

איתן כבל: כאן.

איתן כבל: תודה רבה.

איתן כבל: הישיבה נעולה.